Document ID: 32006R0945

KOMISIJOS REGLAMENTAS (EB) Nr. 945/2006
2006 m. birželio 26 d.
iš dalies keičiantis Reglamentą (EB) Nr. 1342/2003, nustatantį specialias išsamias grūdų ir ryžių importo ir eksporto licencijų sistemos taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (1), ypač į jo 10 straipsnio 2 dalį,
kadangi:
(1)
Reglamento (EB) Nr. 1785/2003 11a ir 11c straipsniuose nustatyti lukštentų ryžių, kurių KN kodas 1006 20, ir iš dalies arba visiškai nulukštentų ryžių, kurių KN kodas 1006 30, importui taikomų muitų apskaičiavimo mechanizmai ir periodiškas nustatymas.
(2)
Komisijos reglamente (EB) Nr. 1342/2003 (2) reikėtų nustatyti pakankamą užstato už lukštentų, iš dalies arba visiškai nulukštentų ryžių importo licencijas dydį, kad šie mechanizmai nebūtų trikdomi dėl pernelyg didelio importo licencijų paraiškų skaičiaus.
(3)
Todėl Reglamentą (EB) Nr. 1342/2003 reikėtų atitinkamai iš dalies pakeisti.
(4)
Šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1342/2003 12 straipsnyje įterpiamas aa punktas:
„aa)
nukrypstant nuo a punkto, 30 EUR už toną produktų, kurių KN kodai 1006 20 ir 1006 30, importo licencijų atveju.“.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas nuo 2006 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. birželio 26 d.

Labels: 3
17